Hurumende Inoda Kuti Vari Kunze kweNyika Vabhadharewo Mari yeMutero
Asi nyanzvi dzinoti Zimbabwe inofanirwa kutanga yagadzirisa hukama hwayo nenyika dziri kugara zvizvarwa zveZimbabwe
Hurumende inoti iri kuda kuti zvizvarwa zveZimbabwe zviri kunze kwenyika, zvibhadhare mutero, pasi pechirongwa chekuti zvizvarwa izvi zvinge zviine mukna wekuti zvive zvirwara zvenyika mbiri, kana kutidual citizenship. Izvi zvakabuditswa mugwaro rakaparurwa negurukota rezvemari, Va Tendai Biti, kuUniversity of Manchester ku United Kingdom mukupera kwesvondo. Gwaro iri rinonzi ‘Moving Forward in Zimbabwe’ riri kukurudzira kuti kana vanhu vari kunze vava kubhadhara mari yemutero gore rega rega, vanofanirwawo kubvumidzwadual citizenshipuye mukana wekuvhota musarudzo vari munyika dzavari kugara. Studio7 haina kukwanisa kubata Va Biti sezvo vari kunze kwenyika. Nyanzvi munyaya dzezveupfumi, Va Luckson Zembe, vanoti havawirirani nepfungwa dzaVa Biti. VaZembe vanoti nyika dzinobatira vanhu vadzo mitero dzinotanga dzaita chibvumirano nenyika dzinenge dzichigara vanhu ava. VaZembe vanoti izvi zvinobudirira kana Zimbabwe ichidyidzana zvakanaka nenyika idzi. Zimbabwe inonzi ine vanhu vanodarika mamiriyoni matatu vari kunze kwenyika, kubva pavanhu mamiriyoni gumi nevaviri vari kugara munyika. Vazhinji vevanhu ava vakabuda munyika vachinotsvaga mafuro manyoro, munyika dzakaita seSouth Africa, Botswana, Australia, Britain, America, Canada nedzimwe nyika. Vamwe vevanhu ava vanhu vakatiza kushungurudzirwa nyaya dzezvematongerwo enyika vakanoita hupoteri munyika idzi.